Na osnovu člana 38 stav 1 tačka 2 Zakona o lokalnoj samoupravi („Službeni list CG“, broj 2/18, 34/19 i 38/20), člana 46 stav 1 tačka 2 Statuta opštine Rožaje („Sl. list CG – opštinski propisi“, broj 38/18 i 16/21), i Rezolicije o genocidu u Srebrenici broj 00-71/20-22/17 od 17. juna 2021. godine („Sl. list CG“, broj 66/2021), Skupština Opštine Rožaje, na sjednici održanoj dana 15.07.2021. godine, **d o n i j e l a j e**

**O D L U K U**

**o proglašenju 11. jula danom sjećanja na žrtve genocida u Srebrenici**

**Član 1**

Najoštrije se osuđuje genocid nad Bošnjacima u Srebrenici i osuđuje se svako poricanje ovog genocida.

**Član 2**

Proglašava se 11. jul danom sjećanja na žrtve genocida u Srebrenici.

**Član 3**

11. jula na teritoriji opštine Rožaje neće se održavati nikakve svečanosti osim onih koje su tematski vezane za obeležavanje genocida u Srebrenici.

**Član 4**

Najoštrije se osuđuju svi zločini počinjeni u ratovima na prostoru bivše Jugoslavije, izražava saosjećanje za sve žrtve kao i za njihove porodice i naglašava značaj postizanja pravde i dugoročne podrške preživjelima, apelujući na pomirenje u regionu, jačanje međunacionalne i međuvjerske tolerancije, razumijevanje i solidarnost.

**Član 5**

Ova Odluka stupa na snagu danom obajvljivanja u “Službenom listu Crne Gore –Opštinski propisi” .

Broj: 02-016/21-181

Rožaje, 16.07.2021.godine

**SKUPŠTINA OPŠTINE ROŽAJE**

Predsjednik Skupštine**,**

Almir Avdić, s. r.