Na osnovu člana 40 stav 2 tačka 3 Zakona o državnoj imovini (“Sl. list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi ( ”Sl. list CG” broj 2/18, 34/19 i 38/20), člana 32 stav 1 Statuta opštine Rožaje (“Sl. list CG-opštinski propisi“, br. 38/18 i 16/21), člana 18 tačka 5 i člana 22 tačka 5 Odluke o građevinskom zemljištu (“Sl. list CG-Opštinski propisi“, broj 16/21),Skupština opštine Rožaje, na sjednici održanoj dana 15.07.2021.godine, donijela je

**O D L U K U**

o prodaji građevinskog zemljišta

**Član 1**

**Murić Mehdiji** iz Rožaja, prodaje se radi kompletiranja UP br.43, zemljište na katastarskoj parceli br.1358/2 , KO Rožaje u površini od 98 m2, upisana u Listu nepokretnosti br. 1758 KO Rožaje na ime Opština Rožaje svojina.

**Član 2**

Vrijednost predmetnog zemljišta je utvrđena za KP 1358/2 za povšinu od 98m2 u iznosu od 35 eura po 1 m2, što ukupno iznosi **3.430,00 eura.**

Cijenu je utvrdila opštinska komisija za procjenu tržišne vrijednosti nepokretne opštinske imovine.

**Član 3**

Lice iz člana 1 ove Odluke stiče pravo upisa prava svojine na nepokretnosti kod Uprave za katastar i državnu imovinu CG-PJ Rožaje, nakon izmirenja ugovorenih obaveza.

**Član 4**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 5**

Ovlašćuje se Direkcija za imovinu i zaštitu prava opštine da na osnovu ove Odluke a nakon njenog stupanja na snagu i dokaza o uplati naknade sačini notarski akt, nakon čega notar kod Uprave za katastar i državnu imovinu CG – PJ Rožaje, po službenoj dužnosti podnesi zahtjev, radi sprovođenja ove Odluke.

**Član 6**

Ova Odluka stupa na snagu osmog dana od dana objavljivanja u ”Službenom listu CG-opštinski propisi”.

Broj:02-016/21- 189

Rožaje, 16.07.2021.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.